Jennette McCurdy

Jennette Faye McCurdy (s. 26. kesäkuuta 1992 Long Beach, Kalifornia) on yhdysvaltalainen näyttelijä, käsikirjoittaja, laulaja ja kolumnisti. Hänen tunnetuin roolinsa on Sam Puckett vuosina 2007–2012 tehdyssä Nickelodeonin televisiosarjassa iCarly sekä sen spin-off -sarjassa Sam & Cat. 

McCurdyn äiti painosti häntä aloittamaan työt näyttelijänä vain 8-vuotiaana. McCurdy on kertonut, että hänen äitinsä alkoi vaalentamaan hänen hiuksiaan ja valkaisemaan hänen hampaitaan samoihin aikoihin. McCurdyn äiti myös alkoi laskemaan tyttärensä kaloreita, mikä johti McCurdyn syömishäiriöön. McCurdy kertoi, että hänen äitinsä teki hänelle tarkastuksia, eikä hän saanut käydä edes suihkussa yksin.  

McCurdy teki ensimmäisen roolinsa elokuvassa Shadow Fury vuonna 2001. Hänellä oli myös pieni rooli elokuvassa Murha Hollywoodissa (2003). Myöhemmin hän on näytellyt lähinnä Disney Channelin ja Nickelodeonin televisioelokuvissa kuten Tiger Cruise (2004) ja The Last Day of Summer (2007).

McCurdy on lisäksi vieraillut useissa muissa tv-sarjoissa, joita ovat mm. CSI, Veljemme on nero, Kova laki, Zoey 101, Will & Grace ja The Birthday Boys. Lisäksi McCurdy on tehnyt useita äänirooleja, mm. The Cleveland Show'''ssa ja Madagascarin pingviineissä. 

Vuonna 2011 McCurdy on kirjoittanut artikkeleita Wall Street Journal-lehteen. Hänestä on sittemmin tullut Seventeen -lehden kolumnisti. Lisäksi hän on kirjoittanut The Huffington Postiin''. McCurdylla on kolme isoveljeä, Marcus, Scott ja Dustin. Hän varttui Garden Grovessa, Kaliforniassa. McCurdyn äiti Debra kuoli syyskuussa 2013 taisteltuaan 17 vuotta syöpää vastaan.

Lähteet

Aiheesta muualla 

  

Yhdysvaltalaiset televisionäyttelijät
Yhdysvaltalaiset laulajat
Vuonna 1992 syntyneet
Elävät henkilöt